Teisipäev, 10. mai oli Washingtoni lähedal asuva ELCA Rockville'i vanadekodu eestlastest elanikele suureks  rõõmupäevaks: juba kaks aastat polnud nad näinud eesti soost pastorit ega saanud emakeelset jumalateenistust või armulauda. Nüüd korraga saabus sõnum, et mitte just eesti vaimulik, vaid EELK peapiiskop Andres Põder on siin ametireisil ja soovib neile armulauda jagada.  EELK Washingtoni Markuse koguduse endise kauaaegse esimehe Feliks Tamme abikaasa Mare agaral eestvedamisel varuti selle mugava ja looduslikult ilusas kohas asuva asutuse suur ja kaunis kabel. Teade läks välja ka teistele vanadekodus  viibivatele eestlastele, keda ei olnud palju: "Kohal peab olema kell üksteist!"